Amikor Nébald György legutóbb világbajnok lett a férfi kardban 1990-ben, Szatmári András még nem is élt. A Vasas vívója fordított a döntőben, így az olimpiai arany után a vb-cím is Magyarországra került.

A lipcsei vívó világbajnokság első napján a férfi kardozók egyéni versenyét rendezték, és ez a verseny ezúttal nem az olimpiai bajnok Szilágyi Áronról, hanem a 24 éves Szatmári Andrásról szólt. A juniorok között már volt világbajnok Szatmári, most berobbant a felnőttek közé. Szilágyi a 16 között kiesett, Decsi Tamás és Gémesi Csanád egy körrel korábban. Az elődöntőben már érezni lehetett a francia Anstett elleni asszóban, kirobbanó formában van.

Na, de vissza a döntőhöz.

A dél-koreai Gu rendkívül határozottan és agresszíven kezdte a meccset, 5-1-re egy pillanat alatt ellépett, és a pihenőt 8-4-es előnnyel kezdhette.

Az egy perces szünet után négy találattal meglepte Szatmári ellenfelét - mindegyikért meg kell küzdenie -, vagyis a magyar fokozatosan felzárkózott, és egyenlített.

A következő támadása viszont nem sikerült, riválisa viszont befejezte a támadást. Gu utána lerohanta, és megint kettő volt oda. (10-8)

Szatmári azonban nem hagyta magát, simét egyenlített két jól időzített és megfelelő tempójú támadással. Sőt!

Amikor újra összevágtak, a zsűrielnök őt látta gyorsabbnak, és neki ítélte a találatot, ezzel átvette a vezetést. Egy kicsit megsérült a Vasas versenyzője, de nem vészesen, természetesen tudta folytatni.

Nem is akárhogy, egy csodás talátattal megetette ellenfelét, így már 12-10-re vezetett.

Amikor újra összecsaptak, egy vitatott tus jött, ezt a 2012-ben csapatban olimpiai bajnok Gunak adták, pedig először a magyarnak akarták. De ez sem tudta kizökkenteni Gárdos Gábor tanítványát. A Hongkongból hazatérő Decsi András pedig a válogatott edzője, ő készítette fel az olimpiára Szilágyit.

A következő megindulás Szatmárinak kedvezett, el is érte, a 13-11-es vezetés pedig azt jelentette, hogy két találat kellett Szatmárinak.

Ebből egyet villámgyorsan beadott, aztán a következőre sem kellett sokat várni, miután kivédte riválisa támadását. Így 1990 után van újra magyar világbajnoka a magyar kardnak. Az aranyat Schmitt Páltól kapta meg Szatmári.

Szatmári útja az aranyig: